Home

=Καλώς ήρθατε στο Wiki του ΚΣΕ ERGOWAY...= = = = Μια ιδιαίτερα απλή εξήγηση για τι είναι το Wiki στα αγγλικά βεβαίως με μετάφραση στα ελληνικά.... = = = = = = = =media type="custom" key="6336179" width="300" height="300" align="center"=

Τι είναι το wiki;
Διαδικτυακό λογισμικό που ενθαρρύνει την από κοινού σύνθεση και οργάνωση / δόμηση κειμένου πάνω σε ένα ή περισσότερα θέματα. Παράδειγμα: wikipedia (η διαδικτυακή εγκυκλοπαίδεια, υπάρχει και η ελληνική εκδοχή της).

Πώς λειτουργεί;
Είναι εκπληκτικό πώς ο συνδυασμός ανοικτής συμμετοχής (αφού η πρόσβαση είναι ελεύθερη σε όλους τους χρήστες) και παρέμβασης στη διαμόρφωση ενός ‘λήμματος’ μπορεί τελικά να συμβαδίσει με την ποιότητα. Απόδειξη: Σε μελέτη που έγινε στο Nature αποδείχτηκε ότι η ακρίβεια των πληροφοριών που υπάρχουν στη WP ανταγωνίζεται επάξια αυτήν της διεθνούς κύρους Brittannica! Ο χρήστης που πιστεύει ότι έχει να πει κάτι, να προσθέσει στοιχεία σχετικά με ένα θέμα (ή και το δημιουργήσει) εμπεριστατωμένα και με αναφορές στην κατάλληλη βιβλιογραφία χρησιμοποιώντας την επιλογή Edit επεξεργάζεται το υπάρχον υλικό ή δημιουργεί ένα καινούριο λήμμα. Αξιοσημείωτο είναι ότι η όλη προσπάθεια γίνεται σε εθελοντική βάση! Το wiki λοιπόν, όπως και το ιστολόγιο, είναι ένα συνεργατικό εργαλείο και αποτελεί έκφραση της νέας πραγματικότητας, αυτής που το TIME συνόψισε στο τέλος της προηγούμενης χρονιάς ως εξής: το Διαδίκτυο είσαι ΕΣΥ. (για περισσότερα, δείτε τις πηγές πληροφοριών smile )

Σε τι διαφέρει από το φόρουμ;
Το φόρουμ προσφέρει το χώρο για ‘δημιουργική’ και βαθύτερη συζήτηση και χρησιμοποιείται συχνά, π.χ. από φοιτητές, για ανταλλαγή απόψεων. Όμως η πολυπλοκότητα των συζητήσεων και των ακολουθιών (threads) τους έκανε το φόρουμ δύσχρηστο εργαλείο για την εκτενή ανάπτυξη σημαντικών θεμάτων. Έτσι, οι ειδικοί οδηγήθηκαν σε αναζήτηση εναλλακτικής τεχνολογίας και φτάσαμε στο wiki.

Γιατί να χρησιμοποιήσω wiki (Συνεργατικό Εργαλείο Παραγωγής Γραπτού Λόγου)…
Πέρα από το κλίμα συνεργασίας που δημιουργείται, οι μαθητές ωφελούνται πολλαπλά. Γίνονται πιο παραγωγικοί, αφού οι πηγές ιδεών και πληροφοριών αυξάνονται. Πιο δημιουργικοί γιατί μπαίνουν στη διαδικασία να σκεφτούν εναλλακτικά και κριτικά. Μαθαίνουν ότι περνάμε από στάδια πριν φτάσουμε στο τελικό ‘προϊόν’. Μαθαίνουν να αξιολογούν και να αξιολογούνται. Πώς θα υποστηρίξω τη χρήση του wiki στην τάξη μου; Για να πετύχει το πείραμα θα πρέπει οι μαθητές να γνωρίζουν:


 * **τον στόχο της χρήσης του εργαλείου (κείμενο: Τι; Γιατί; Σε ποιον απευθυνόμαστε;),**
 * **τα κριτήρια της αξιολόγησης του τελικού προϊόντος, πώς θα χρησιμοποιηθεί**; (π.χ. στα πλαίσια ενός σχεδίου εργασίας, δημοσίευση στη σχολική εφημερίδα κλπ) και
 * **τις δυνατότητες του εργαλείου.** Το wiki επιτρέπει σε κάθε μέλος της ομάδας ξεχωριστά να ‘δει’ τη συνεισφορά των υπόλοιπων μελών στη σύνθεση προτάσεων για την προστασία της θάλασσας ή την εξέλιξη των επαγγελμάτων στη διάρκεια του 20ου αιώνα.

Τεχνικές εφαρμογής

 * αναζήτηση και συλλογή πληροφοριών,
 * λήψη αποφάσεων από κοινού / αξιολόγηση υλικού (προαιρετική χρήση wiki),
 * χρήση wiki,
 * σύνθεση – επεξεργασία – αξιολόγηση,
 * εναλλαγή ατομικής και ομαδικής εργασίας

Έρευνα
Η έρευνα δείχνει ότι μαθητές – χρήστες (16-17 ετών) του εργαλείου εκτιμούν πως η χρήση του τους βοήθησε να αυξήσουν το βαθμό συγκέντρωσης τους στη διάρκεια του μαθήματος, να δουλέψουν περισσότερο αλλά και συμμετέχουν πιο ενεργά

Άρθρα από εφημερίδες για το wiki
[|Ο οραματιστής της ηλεκτρονικής εγκυκλοπαίδειας] - (Το ΒΗΜΑ) [|Ο άλλος δρόμος των υπολογιστών] - (Ελευθεροτυπία)

[|Από την ηλεκτρονική εγκυκλοπαίδεια στην ηλεκτρονική δημοσιογραφία] - (Ελευθεροτυπία)

[|Οι εφημερίδες, οι αναγνώστες και η ελκυστική γραφή] - (Ελευθεροτυπία)

[|Eίναι ελεύθερη, σοφή και τη λένε... Bίκι] - (Τα ΝΕΑ)

[|Η παγκόσμια κοινότητα της Wikipedia] - (Η Καθημερινή)

[|The wiki phenomenon] ([|pdf])

Το παραπάνω υλικό παρουσιάστηκε στο μάθημα Ασύγχρονης Τηλεκπαίδευσης στο Σχολικό Δίκτυο Αναρτήθηκε, μετά από άδεια από τους e-εκπαιδευτές. Copyright Dream-e-Team * [|Creative Commons] *
 * Μέθοδος Σχεδίων Εργασίας (Μέθοδος Πρότζεκτ)**

Μαριάννα Βιβίτσου Δημήτρης Κονετάς Αλέξανδρος Γκίκας Νικόλαος Μηνάογλου Νίκη Λαμπροπούλου Ηλίας Οικονομάκος Panagiotis Kampylis Σοφία Παπαδημητρίου